b'\n_START_ARTICLE_\nGong\n_START_PARAGRAPH_\nG\xc3\xb3ng je glasbilo (tolkalo) kitajskega oziroma jugo-vzhodno azijskega izvora. Visi na posebnem stojalu in \xc4\x8de ga udarimo z mehkim tolkalcem da prodoren, dolgo trajajo\xc4\x8d ton._NEWLINE_Ima premer do 70 cm.\n_START_SECTION_\nTerapevtski u\xc4\x8dinki gonga na telo\n_START_PARAGRAPH_\nGong proizvaja mo\xc4\x8dan zvok, ki  s svojimi vibracijami stimulira telo in vpliva na povr\xc5\xa1ino ko\xc5\xbee.  Pedagog in glasbenik Johannes Heimrath je v 80-ih letih 20. stoletja trdil, da zvok gonga najbolj pomaga pri bole\xc4\x8dinah v vratu in glavobolih. Pogosto so ga uporabljali tudi pri zdravljenju otrok z migrenami. Poleg tega ga na fizi\xc4\x8dni ravni uporabljajo \xc5\xa1e za spodbujanje prekrvavitev, pri menstrualnih te\xc5\xbeavah in te\xc5\xbeavah v zgornjih delih dihal.\n_START_SECTION_\nTerapevtski u\xc4\x8dinki gonga na um\n_START_PARAGRAPH_\nZvok gonga nas globoko spro\xc5\xa1\xc4\x8da in nam jasni misli. Uporabnikom trdijo, da jim je v ve\xc4\x8d primerih pomagal pri urejanju \xc4\x8dustvene energije in ob\xc4\x8dutij, ki so nato vplivala tudi na telesno strukturo, ta pa na njihov um. Terapevti in psihologi gong uporabljajo predvsem kot u\xc4\x8dinkovito sredstvo za delo s psihoti\xc4\x8dnimi pacienti.\n_START_SECTION_\nTerapevtski u\xc4\x8dinki gonga na du\xc5\xa1evnost\n_START_PARAGRAPH_\nGong uporabljajo tudi za zdravljenje razli\xc4\x8dnih vrst odvisnosti. Poslu\xc5\xa1alca spravi v meditativno stanje, v katerem se \xc5\xbeelimo znebiti nau\xc4\x8denih vzorcev. Terapevti trdijo, da nas gong zdravi tako, da vzpostavi vez med poslu\xc5\xa1alcem in svetom onkraj telesa in uma. Poslu\xc5\xa1alcu da ob\xc4\x8dutek neke vi\xc5\xa1je resni\xc4\x8dnosti, ki jo zasvojenci pogosto i\xc5\xa1\xc4\x8dejo v drogah.'